Publication: Magyar Közlöny
Issue: MK-2008-90 (Year: 2008, Number: 90)
Era: 2004-2010
Section: 1.2. A T1TV tevékenységét a rádiózásról és televíziózásról szóló 1996. évi I. törvény (a továbbiakban: Törvény), a bejelentésben foglaltak és a jelen közmûsor-szolgáltatási szabályzat alapján közmûsor-szolgáltatóként folytatja. A T1TV a
Paragraph Index: 768

7. A kulturális, tudományos, világnézeti és vallási sokféleség tárgyilagos bemutatásának rendszere 7.1. A T1TV kulturális mûsorszámaiban elsõsorban a vételkörzetében történõ kulturális eseményeket dolgozza fel, ezekrõl rendszeresen beszámol, de egy-egy téma kapcsán bemutatja a mûfaj országosan elismert képviselõit is. 7.2. A világnézeti mûsorszámoknál a kiegyensúlyozottságra, a különféle nézetek bemutatására törekszik. Tilos bármilyen formában értékítéletet mondani vagy szimpátia sorrendet állítani vagy sugallni az egyes vallási vagy világnézetek között. Tilos különbözõ vallások tanait, szokásait egymással ütköztetni. 7.3. A vallási, hitéleti mûsorok – ideértve a szertartások közvetítését is – nem szolgálhatnak pártpolitikai propagandát, és nem irányulhatnak más egyházak, vallási és világnézeti meggyõzõdések ellen. 7.4. Az egyházi mûsorok készítése során az érintett egyház képviselõi részére a T1TV konzultációs lehetõséget biztosít. 7.5. A szertartások tartalmáért a T1TV nem tartozik felelõsséggel. A szertartások és egyházi események közvetítésekor, a mûsorkörnyezet kialakításakor figyelembe kell venni a vallásos emberek érzéseit és a hitélet méltóságát. 7.6. A T1TV a tudományos mûsorszámokban teret ad az egymástól eltérõ vélemények kifejtésének. Ügyel arra, hogy új tudományos eredmények ismertetése ne kelthessen a nézõben alaptalan várakozást. 7.7. Tudományos mûsorszám nem szolgáltatható a nézõ egészségi állapotának közvetlen befolyásolása céljából, illetve e célra eszközök és módszerek nem ajánlhatók. 7.8. A mûsorszámok között a szerkesztés folyamán elõnyös megkülönböztetést élveznek azok, amelyek magas színvonalon segítik a nemzeti és települési kulturális örökség ápolását vagy a fiatalok szellemi, erkölcsi fejlõdését.

Source: https://magyarkozlony.hu/hivatalos-lapok/f1757d971971e10e898e8d1ec352bba0c86357d6/dokumentumok/23e90d2df3e410cb30fbce1b2808bebb1d66d187/letoltes